open-index/open-wikipedia-markdown huggingface dataset:
N-Trance

**N-Trance** on brittiläinen elektronista musiikkia tekevä yhtye, joka vaikutti erityisesti 1990-luvulla. 

Yhtyeen tunnetuimpia kappaleita on muun muassa *"Set You Free"*, *"Forever"* ja alun perin yhtye Bee Geesin vuonna 1977 esittämän *"Stayin' Alive"* -kappaleen coverversio. Suomessakin kappale pysyi Suomen virallisella listalla kaksi viikkoa sijalla 2. joulukuussa 1995.

## Diskografia

* 1995 Electronic Pleasure
* 1999 Happy Hour
* 2009 The Mind of the Machine

## Lähteet
Lord High Admiral

**Lord High Admiral** on englantilainen arvonimi, jonka haltija aikanaan vastasi kuninkaallisesta laivastosta, *Royal Navysta*. Arvonimi on perustettu vuoden 1400 tienoilla. 

Lord High Admiral vastasi alkujaan laivaston operatiivisesta johdosta, kun merineuvosto (*Council of the Marine*) vastasi hallinnollisista asioista. Kuningas Kaarle I siirsi Lord High Admiralin tehtävät 1628 toimikunnan hoidettavaksi ("*in commission*") ja laivaston hallinta siirtyi amiraliteettilautakunnalle (*Board of the Admiralty*). Tämän jälkeen tehtävä siirtyi edestakaisin toimikunnan ja lordin välillä, mutta vuodesta 1709 laivasto on pysynyt lautakunnan (amiraliteetin) johdon alaisena. Amiraliteettilautakuntaan kuului sekä amiraaleja (*Sea Lords*) että siviilipoliitikkoja (*Civil Lords*). Royal Navyn operatiivisen komentajan nimitys on edelleen *First Sea Lord*. Amiraliteettilautakunnan puheenjohtaja oli *First Lord of the Admiralty* (meriministeri), joka oli vuodesta 1806 siviili. 

Vuonna 1964 Amiraliteetin tehtävät siirrettiin uudelle Admiralty Boardille puolustusneuvoston alaisuuteen osaksi puolustusministeriötä.

Arvonimi *Lord High Admiral of the United Kingdom* oli vuosikymmenet palautettuna monarkille, kunnes kuningatar nimitti kesäkuussa 2011 tehtävään puolisonsa,  Prinssi Philipin tämän 90-vuotispäivänä.

Lisäksi on olemassa arvonimi *Vice-Admiral of the United Kingdom*, joka oli alun perin Lord High Admiralin varamies.
Rodrigo

**Rodrigo** tarkoittaa seuraavia asioita ja henkilöitä:

* Rodrigo, miehen etunimi
* *[[Rodrigo (ooppera)|Rodrigo]]*, Händelin ooppera
* Rodrigo eli Roderik, länsigoottien kuningas
* Rodrigo Martins Vaz, brasilialainen jalkapalloilija
* Rodrigo, sukunimenä:
** David Rodrigo (s. 1968), espanjalainen jalkapallovalmentaja
** Joaquín Rodrigo (1901–1997), espanjalainen säveltäjä
** Olivia Rodrigo (s. 2003), yhdysvaltalainen näyttelijä ja laulaja
** Victoria Kamhi de Rodrigo (s. 1997), turkkilainen pianisti.
3-pentanoni

**3-pentanoni** on orgaaninen yhdiste (ketoni) ja se on huoneenlämmössä (20&nbsp;°C) olomuodoltaan väritöntä nestettä, jolla on tunnusomainen haju. Sen kemiallinen kaava on C5H10O ja rakennekaava on CH3CH2COCH2CH3. 3-pentanonista käytetään myös nimityksiä *dietyyliketoni*, *dimetyyliasetoni* ja *metasetoni*. 

3-pentanonin moolimassa on 86,13&nbsp;g/mol, sulamispiste &minus;42 °C, kiehumispiste 102&nbsp;°C, tiheys (25&nbsp;°C:n lämpötilassa) 0,81&nbsp;g/cm3, leimahduspiste 13&nbsp;°C (o.c.), itsesyttymislämpötila 452&nbsp;°C ja CAS-numero 96-22-0. 3-pentanoni liukenee kohtalaisesti veteen.

3-pentanonin on helposti syttyvää ja sen höyry on ilmaa raskaampaa. Aine reagoi kiivaasti hapettimien kanssa sekä syövyttää monia muoveja. Yhdistettä esiintyy kukkien tuoksuissa ja semiokemikaalina eliöiden viestinnässä.

## Valmistus ja käyttö
3-pentanonia valmistetaan dekarboksyloimalla propaanihappoa. Tässä reaktiossa katalyyttinä käytetään mangaanidioksidia, zirkoniumdioksidia tai toriumdioksidia. Toinen tapa on eteenin hydroformylointi, jota katalysoivat kobolttikompleksit. Yhdistettä käytetään maalien liuottimena ja lätöaineena valmistettaessa orgaanisia yhdisteitä, kuten trimetyylifenolia, E-vitamiinia, väriaineita ja herbisideja. Sitä voidaan käyttää myös hajusteissa.

## Ympäristö- ja terveysvaikutukset

Lyhytaikaisessa altistumisessa aine ärsyttää silmiä, ihoa ja hengitysteitä. Pidempiaikainen ja toistuva altistuminen nesteelle kuivattaa ihoa.

## Katso myös
* Asetoni (*2-propanoni*, *dimetyyliketoni*) C3H6O / CH3COCH3
* Isomeeri 3-metyyli-2-butanoni eli metyyli-isopropyyliketoni, CAS-numero 563-80-4
* Isomeeri metyylipropyyliketoni eli 2-pentanoni, CAS-numero 107-87-9

## Lähteet
*

## Aiheesta muualla
*PubChem: 3-Pentanone 
*Pherobase: Floral Compound - 5-3Kt  
*Pherobase: Semiochemical - 5-3Kt
Freddie Prinze

**Frederick Karl Pruetzel** eli **Freddie Prinze** (22. kesäkuuta 1954 – 29. tammikuuta 1977) oli yhdysvaltalainen näyttelijä ja stand up ‑koomikko. Hänet muistetaan parhaiten tähtiroolistaan sarjassa *[[Chico and the Man]]* vuosina 1974–1977. Hän sai roolistaan Golden Globe ‑ehdokkuuden vuonna 1977.

Prinze meni lokakuussa 1975 naimisiin Katherine Cochranin kanssa. Pari sai yhden pojan, tulevan näyttelijä Freddie Prinze Jr.:n (s. 8. maaliskuuta 1976). Vaimo haki Prinzestä avioeroa tämän jouduttua vuonna 1976 pidätetyksi ratista lääkkeiden päihdyttämänä. Prinzellä oli myös huumeongelmia, jotka saivat hänet näyttämään riutuneelta ja paljon ikäistään vanhemmalta. 

Prinze sai lopulta lähestysmiskiellon. Masennuksen, esiintymispelon ja huumeongelmien vaivaamana hän ampui itseään hotellihuoneessaan, vaikka manageri Marvin ”Dusty” Snyder yritti estää, ja menehtyi sairaalassa 29. tammikuuta. Hänellä on tähti Hollywood Walk of Famella. 

## Lähteet

## Aiheesta muualla
*
Rubiinipoma

**Rubiinipoma** (*Liopropoma rubre*) on pomiin kuuluva kala.

## Koko ja ulkonäkö
Rubiinipoma kasvaa noin 8&nbsp;cm pitkäksi. Sen vartalo on pitkittäissuuntaan puna-oranssiraitainen; pyrstössä ja selkäevässä on mustat täplät.

## Alkuperä
Rubiinipoma elää luonnossa Karibialla.

## Käyttäytyminen
Rubiinipoma on rauhallinen ja sopii muuten riutta-akvaarioon, mutta syö sieltä pienimmät kalat ja katkaravut.

## Vesiolot ja ravinto
Rubiinipomat syövät lihapitoista ruokaa: pieniä kaloja ja äyriäisiä. Akvaariossa ne huolivat lihapitoista lisäruokaa, mutta ovat herkkiä veden laadulle.

## Lähteet

## Aiheesta muualla
*
Barbara McDermott

**Barbara Winifred Anderson McDermott** (15. kesäkuuta 1912 &ndash; 12. huhtikuuta 2008) oli vanhin elossa oleva ''RMS Lusitanian'' upottamisesta 7. toukokuuta 1915 pelastunut. Hän oli yhdysvaltalainen. Onnettomuuden jäljiltä on enää elossa vain Audrey Lawson-Johnston, joka oli onnettomuuden sattuessa parin kuukauden ikäinen. 

McDermottilla oli selviä muistikuvia onnettomuudesta kysyttäessä kesällä 2002.

## Lähteet
Lily Pons

**Alice Joséphine ”Lily” Pons** (12. huhtikuuta 1898 – 13. helmikuuta 1976) oli ranskalais-yhdysvaltalainen koloratuurisopraano.

Pons syntyi Draguignan’ssa lähellä Cannesia ja opiskeli pianonsoittoa Pariisin konservatoriossa. Ensimmäisen maailmansodan aikana hän esiintyi sotilaille Pariisin sairaaloissa. Hän aloitti vuonna 1925 sopraano Dyna Beumerin rohkaisemana laulunopintonsa Albert de Gorostiagan johdolla. 

Pons teki menestyksekkään oopperadebyyttinsä Léo Delibesin *[[Lakmé]]ssa* Mulhousessa 1928. Impresario Giovanni Zenatello tutustui häneen ja vei hänet New Yorkiin tutustumaan Metropolitan-oopperan silloiseen johtaja Giulio Gatti-Casazzaan. 3. tammikuuta 1931 Yhdysvalloissa ennestään tuntematon sopraano teki Metropolitan-debyyttinsä Lucian roolissa Gaetano Donizettin *[[Lucia di Lammermoor]]issa*. 

Pons osoittautui välittömäksi menestykseksi ja hän toimi Metropolitan-oopperan sopraanona peräti kolmen vuosikymmenen ajan. Hänen yleisimmät roolinsa olivat Lucia, Lakmé, Gilda (Verdi: *[[Rigoletto]]*) ja Rosina (Rossini: *[[Sevillan parturi]]*).  Viimeisessä esiintymisessään Metropolitan-oopperassa 14. joulukuuta 1960 hän tulkitsi ”Caro nome” -aarian *Rigolettosta*.

Pons teki vierailevia esiintymisiä muun muassa Pariisin Opéra Garnierissa, Lontoon Covent Gardenissa, Brysselin La Monnaiessa ja Buenos Airesissa Teatro Colónissa sekä Chicagon ja San Franciscon oopperoissa. George Gershwin oli säveltämässä hänelle kappaletta, joka kuitenkin jäi kesken säveltäjän kuoltua aivokasvaimeen vuonna 1937.

Pons oli vuosina 1938–1958 naimisissa kapellimestari André Kostelanetzin kanssa. Vuonna 1940 Pons sai Yhdysvaltain kansalaisuuden. Hän sairastui haimasyöpään ja menehtyi sairauteensa Dallasissa 77 vuoden ikäisenä. Pons oli Légion d'Honneurin jäsen, ja hänellä on tähti Hollywood Walk of Famella.

## Lähteet

## Aiheesta muualla
Snap!

**Snap!** on saksalainen elektronista musiikkia ja eurodancea tekevä yhtye. Yhtye oli suosionsa huipulla 1990-luvulla. Yhtyeen laulajat ovat Michael Münzing ja Luca Anzilott.

Yhtyeen tunnetuimpia kappaleita ovat vuonna 1990 julkaistu "The Power" ja vuoden 1992 "Rhythm is a Dancer", jotka nousivat monissa maissa listaykkösiksi.

## Diskografia
### Albumit
* 1990 *[[World Power]]*
* 1992 *The Madman's Return*
* 1995 *Welcome To Tomorrow*
* 1996 *Attack!*
* 1996 *Attack! – The Remixes*
* 2000 *One Day On Earth* (unreleased)
* 2001 *The Greatest Hits*
* 2002 *The Power – Best Of Snap!*
* 2003 *The Cult Of Snap!* (US: *The Power Of Snap!*)
* 2009 *The Power: Greatest Hits*

### Singlet
*1990 "The Power"
*1990 "Ooops Up"
*1990 "Cult of Snap"
*1990 "Mary Had a Little Boy"
*1991 "Megamix"
*1991 "Colour of Love"
*1992 "Rhythm is a Dancer"
*1992 "Exterminate"
*1993 "Do You See The Light (Looking For)"
*1994 "Welcome To Tomorrow (Are You Ready?)"
*1995 "The First The Last Eternity (Till The End)"
*1995 "The World in my Hands"
*1996 "Rame"
*1996 "The Power '96"
*1996 "Rhythm is a Dancer '96"
*2000 "Gimme a Thrill"
*2002 "Do You See The Light 2002"
*2002 "Rhythm is a Dancer 2002"
*2003 "The Power (Of Bhangra)"
*2005 "Beauty Queen"
*2006 "Excited"
*2006 "We Want Your Soul"
*2008 "Jumping!"
*2008 "Rhythm is a Dancer 2008"
*2009 "Megamix 2009"

## Aiheesta muualla
* Yhtyeen viralliset sivut  
* Snap! Discogs-sivustolla
Kuivausrumpu

**Kuivausrumpu** on kodinkone, jolla kuivataan kosteus pyykistä, esimerkiksi pesukoneen käytön jälkeen. Laitteen toiminta on samankaltainen kuin pyykinpesukoneen, jossa metallinen sylinteri, rumpu, pyörittää tekstiilejä. Rummun sisältämää ilmaa lämmitetään, jotta kosteus vaatteista haihtuu. Kuivausrummun -tai kaapin omistaa noin viidesosa kotitalouksista Suomessa. 

Kosteus yleensä tiivistetään vedeksi (kondensoiva kuivain) ja varastoidaan tyhjennettävään säiliöön tai poistetaan letkua pitkin viemäriin. Kosteus voidaan myös poistaa ulos puhallettavan ilman mukana tuuletusventtiiliin tai ilmanvaihtohormiin. 

Kuivausrumpu saattaa synnyttää hankaussähköä kahden eri aineen hangatessa toisiaan.

Ranskalainen keksijä M. Pochon valmisti ensimmäisen käsin veivattavan kuivausrummun vuonna 1800.

## Lähteet

## Aiheesta muualla
Aldi

**Aldi** (lyhennys sanoista **AL**brecht **DI**skont) on saksalainen halpakauppaketju, jonka juuret juontavat vuonna 1913 perustettuun elintarvikeliikkeeseen. Aldi on Saksan suurin ja yksi maailman suurimmista halpakauppaketjuista. Sillä on noin 7&nbsp;600 liikettä yhteensä 15 eri maassa. Aldi-konserni jakautuu kahtia pohjoiseen Aldi-Nordiin (Pohjois-Saksa, Belgia, Ranska, Luxemburg, Alankomaat, Puola, Portugali ja Espanja) ja eteläiseen Aldi-Südiin (Etelä-Saksa, Australia, Itävalta, Irlanti, Slovenia, Sveitsi, Iso-Britannia ja Yhdysvallat). Aldin pääkilpailija  on toinen kansainvälistynyt saksalainen halpakauppaketju Lidl, ja muita suuria toimijoita Saksan sisäisessä päivittäistavarakaupassa ovat Metro, Rewe ja Edeka.

Ketjun menestyksen luojat olivat veljekset Karl ja Theo Albrecht. Heidän äitinsä Anna Albrecht perusti vuonna 1913 elintarvikeliikkeen. Pojat ottivat sen haltuunsa vuonna 1946 ja ryhtyivät laajentamaan sitä ketjuksi niin, että vuonna 1960 ketjuun kuului jo 1&nbsp;913 myymälää.

1960-luvulla Theo kontrolloi Pohjois-Saksan myymälöitä ja Karl Etelä-Saksan myymälöitä. Ketju jakaantui kahtia Nord- ja Süd-osiin, koska 1960-luvun puolivälissä veljeksille muodostui kiista savukkeiden myymisestä. Nord myy savukkeita ja Süd ei myy savukkeita. Ernst & Youngin ja St. Gallenin yliopiston pitämässä listauksessa Aldi Süd oli vuonna 2025 maailman 15. suurin perheyritys. 

Aldi pyrkii laajentumaan voimakkaasti Yhdysvalloissa, tavoitteena tulla myymälämäärällä mitattuna kolmanneksi suurimmaksi ruokakauppaketjuksi. Aldilla on Yhdysvalloissa 1800 myymälää ja tarkoituksena avata 800 uutta myymälää. Vuonna 2022 myymälöitä olisi 2500.

## Lähteet

## Aiheesta muualla
Stewart McKinney

**Stewart Brett McKinney** (30. tammikuuta 1931 – 7. toukokuuta 1987) oli yhdysvaltalainen poliitikko. Hän kuului Yhdysvaltain republikaaniseen puolueeseen ja istui edustajainhuoneessa Connecticutista vuodesta 1971 saakka.

McKinney oli ensimmäinen AIDSiin kuollut Yhdysvaltain kongressin jäsen. Hänen lääkärinsä uskoi HIVin siirtyneen hänen elimistöönsä vuonna 1979 sydänleikkauksen yhteydessä tehdystä verensiirrosta.

Stewart McKinney oli naimisissa Lucie McKinneyn (o.s. Cunningham) kanssa, jonka kanssa hänellä oli viisi lasta. Myös heidän nuorin lapsensa, John McKinney, on poliitikko.

## Lähteet
Luoma-ahon koulu

**Luoma-ahon koulu** on Alajärven kaupungissa, Luoma-ahon kylässä, noin 13 kilometriä kaupungin keskustasta sijaitseva peruskoulun ala-aste. Luoma-ahon koulupiiri perustettiin 1923, ja seuraavana vuonna valmistui ensimmäinen koulurakennus, jossa silloinen kansakoulu aloitti toimintansa. Koululle valmistui lisärakennus syksyllä 1962. 

Nykyään koulussa on oppilaita noin 30 ja kaksi opettajaa. Koulua uhkasi lakkauttaminen 1. elokuuta 2007 alkaen, mutta Alajärven kaupungin ja Luoma-ahon kyläläisten välillä tehdyn palvelutuottajasopimuksen mukaan koulu jatkaa toimintaansa toistaiseksi.

## Lähteet

## Aiheesta muualla
* Luoma-ahon koulun kotisivut
Pohjois-Pohjanmaan sairaanhoitopiiri

**Pohjois-Pohjanmaan sairaanhoitopiiri** (PPSHP) oli kuntayhtymä, jonka muodostivat Pohjois-Pohjanmaan maakunnan kunnat lukuun ottamatta Keski-Pohjanmaan sairaanhoitopiiriin vuoden 2013 alussa siirtynyttä Reisjärveä. 

Pohjois-Pohjanmaan sairaanhoitopiirin väestöpohja oli noin 410 000 ja laajemman, koko Pohjois-Suomen kattavan erityisvastuualueen väestöpohja oli noin 740 000 henkilöä. Sairaanhoitopiirin tehtävänä oli tarjota jäsenkuntiensa asukkaille erikoissairaanhoidon palveluja. 

Pohjois-Pohjanmaan sairaanhoitopiiri oli Suomen pohjoisin  yliopistollinen sairaanhoitopiiri. Pohjois-Pohjanmaan sairaanhoitopiirin lisäksi Oulun yliopistollisen sairaalan (OYS) erityisvastuualueeseen kuuluivat Kainuun sairaanhoitopiiri, Länsi-Pohjan sairaanhoitopiiri, Keski-Pohjanmaan sairaanhoitopiiri ja Lapin sairaanhoitopiiri.

Sairaanhoitopiirin toiminta päättyi 31. joulukuuta 2022 liittyen Sote-uudistukseen. Nykyisin alueen sosiaali-, terveys- ja pelastustoimen palvelut tuottaa Pohjois-Pohjanmaan hyvinvointialue. 

## Sairaanhoitopiirin sairaalat
* Oulun yliopistollinen sairaala, Oulu
* Oulaskankaan sairaala, Oulainen
* Raahen aluesairaala, Raahe 
Lisäksi oli kehitysvammahuollon toimintayksikkö.

## Lähteet
Anja Koski-Jännes

**Anja Marja-Liisa Koski-Jännes** (o.s. **Koski**; s. 16. joulukuuta 1944 Helsingin mlk) on sosiaalipsykologian professori emerita. Hän oli myös Tampereen yliopiston sosiologian ja sosiaalipsykologian laitoksen johtaja vuoteen 2007 saakka, jolloin johtajana jatkoi professori Matti Alestalo.

Anja Koski-Jännes on paneutunut erityisesti riippuvuuden aihepiiriin. Hän on kirjoittanut artikkeleita kansainvälisiin ja suomalaisiin julkaisuihin ja tehnyt tutkimustyötä vuodesta 1980 lähtien. Koski-Jänneksen tutkimusalat ovat addiktiivinen käyttäytyminen, toipuminen, hoitoprosessit ja tuloksellisuus, sosiaalisen tuen tutkimus sekä narratiivitutkimus.

## Tieteelliset ansiot
Koski-Jännes on toiminut valvojana tai opponenttina seitsemässätoista filosofian tohtorin ja lisensiaatin väitöksessä, vertaisarvioinut alan julkaisuja ja antanut opetusta ja luennoinut tutkimusalallaan sekä Suomessa että ulkomailla. Hän on myös antanut haastatteluja radio- ja TV-ohjelmissa sekä opetusvideoilla. Hän on myös toiminut Suomen Akatemian asiantuntijatehtävissä.

## Lähteet
Jam Master Jay

**Jam Master Jay** (oik. **Jason William Mizell** 21. tammikuuta 1965 – 30. lokakuuta 2002) oli yksi Run–D.M.C.:n jäsenistä. Hän toimi yhtyeessä DJ:nä.

## Ura
Mizell syntyi Brooklynissä Yhdysvalloissa ja hänen perheensä muutti Queensiin, kun Mizell oli 10-vuotias. Hän soitti bassoa ja rumpuja monissa autotalliyhtyeissä. Mizell perusti Scratch DJ Academyn Manhattanille. Vuonna 1989 Jam Master Jay perusti Jam Master Jay Recordsin. Hän hankki lukuisia artisteja Jam Master Jay Recordsiin. 1990-luvulla Mizell joutui vakavaan auto-onnettomuuteen ja häntä myös ammuttiin, mutta hän selvisi. Hänellä ei ole yhtään omaa albumia. Hän myös auttoi 50 Centin musiikkiuran alkuun.

## Kuolema
Mizelliä ammuttiin 30. lokakuuta 2002 Merrick Boulevard -levytysstudiolla Queensissä, New Yorkissa. Hän kuoli saamiinsa vammoihin välittömästi. Mizell on haudattu Ferncliffin hautausmaalle Hartsdaleen, New Yorkiin.

## Lähteet
Suuri luokkakokous

**Suuri luokkakokous** on vuonna 2000 MTV3:lla lähetetty suomalainen viihdeohjelma. Ohjelma perustui tanskalaiseen formaattiin.

Arja Korisevan juontamassa viihdeohjelmassa kaksi julkisuuden henkilöä muistelivat koulumuistojaan yhdessä entisten luokkatovereidensa kanssa. Molemmat vieraat edustivat koululuokkaansa ja leikkimielisessä kilpailussa suorittivat tehtäviä, joista he saivat pisteitä. Voittajajoukkue pääsi viettämään suurta luokkajuhlaa helsinkiläiseen ravintolaan.

Ohjelmaa esitettiin keväällä 2000 lauantaisin klo 20–21 Bumtsibumin ollessa tauolla. Kaikki jaksot uusittiin saman vuoden kesällä.

## Vieraat
# Eija Vilpas ja Antero Mertaranta
# Kaija Koo ja Jussi Lampi
# Outi Alanen ja Marco Bjurström
# Rea Mauranen ja Pertti Ukkola
# Kristiina Elstelä ja Seppo Ruohonen
# Marja-Liisa Kirvesniemi ja Pekka Räty
# Marjatta Raita ja Ilkka Kanerva
# Titta Jokinen ja Atik Ismail
# Mari Vainio ja Petri Keskitalo
# Anita Hirvonen ja Markku Veijalainen
Frank K. Edmondson

**Frank K. Edmondson** (s. 1. elokuuta 1912 – 8. joulukuuta 2008) oli yhdysvaltalainen tähtitieteilijä.

## Elämä ja ura
Edmondson syntyi Milwaukeessa Wisconsinissa ja kasvoi Indianan Seymourissa. Hän valmistui Indianan yliopistosta vuonna 1933 ja pääsi stipendillä Lowellin observatorioon Flagstaffiin, jossa hän toimi vuoteen 1935 Clyde Tombaughin avustajana. Valmistuttuaan Harvardin yliopistosta filosofian tohtoriksi 1937 hän palasi Indianan yliopistoon tähtitieteen osaston henkilökunnan jäsenenä. 

Edmondsonin varhaisiin saavutuksiin kuului niin kutsutun *Indianan asteroidiohjelman* avaaminen vuonna 1949. Hän oli myös mukana perustamassa AURAa (*Association of Universities for Research in Astronomy*) ja toimi sen puheenjohtajana vuosina 1962–1965. Jäätyään eläkkeelle yliopistosta hän keskittyi kokoamaan AURAn ja Indianan yliopiston tähtitieteen osaston historioita. 

30. maaliskuuta 1952 löydetty asteroidi 1761 Edmondson on nimetty Frank K. Edmondsonin mukaan.

## Yksityiselämä
Frank K. Edmondson meni vuonna 1934 naimisiin kuuluisan tähtitieteilijä Henry Norris Russellin nuorimman tyttären Emma Margaret Russellin (1914–1999) kanssa. Avioliitosta syntyi kaksi lasta. 

## Julkaisut
* *AURA and its US National Observatories*, Cambridge University Press, 1997. 

## Lähteet
Jokeripokeri

**Jokeripokeri** on Veikkauksen, aikaisemmin Raha-automaattiyhdistyksen (RAY) rahapeliautomaatti. Jokeripokeri kehitettiin vuonna 1986 valmistuneen Pokerin seuraajaksi. Pelistä on olemassa 50, 75 ja 100 euron päävoittoiset versiot. Pienin päävoitto on pelipisteissä, 75 euron versiota voi pelata anniskeluravintoloissa ja 100 euron versio on käytössä ainoastaan pelisaleissa. Täyspotti-pelisaleille varattu malli on yksi neljästä muusta Jokeripokeri-automaateista, joiden lisäksi peliä voi pelata myös Monipeli-, Monipeli²-, Pokeria- ja Täyspokeri-automaateissa. Ålands Penningautomatföreningenille (Paf) on lisäksi viety 40 euron ja kahta erilaista 200 euron päävoittoista versiota laivojen pelitoimintaa. Tuplauksen palautusprosentit ovat laivapeleissä 94,3396&nbsp;% ja muissa 98,1132&nbsp;%.

Vuonna 2011 RAY lanseerasi Jokeripokerin myös Internetiin. Nettiversio poikkeaa fyysisestä Jokeripokeri -pelikoneesta pelipanosten osalta. Netissä Jokeripokerin maksimipanos on 2 euroa ja minimipanos 20 senttiä. Lisäksi nettiversiossa on mahdollista voittaa jokin RAY Jackpotin kolmesta ylimääräisestä voitosta. Jackpotin voitto on täysin satunnainen, eikä se riipu panoksen suuruudesta tai pelikierroksen tuloksesta. 

## Katso myös

* Luettelo Veikkauksen raha-automaattipeleistä

## Aiheesta muualla
*Jokeri Pokeri RAY:n sivuilla 

## Lähteet
Panzerjäger I

**Panzerjäger I** eli **4.7cm PaK(t) (Sf) auf Panzerkampfwagen I.** (*tankin metsästäjä*) oli natsi-Saksan ensimmäinen toisessa maailmansodassa käytetty panssarintorjuntavaunu.

## Kehitys

Panzerkampfwagen I oli alun perin tarkoitettu koulutusvaunuksi. Niitä käytettiin kuitenkin Puolassa, koska ei ollut saatavilla raskaampia panssarivaunuja. Koska vaunu oli todella heikosti aseistettu (vain kahdella konekiväärillä), alustaa aiottiin käyttää muihin tarkoituksiin (esimerkiksi panssarintorjuntavaunuiksi ja telatykeiksi, Sturmpanzer I). Ensimmäinen ehdotus oli se, että asetetaan alustalle 37 mm panssarintorjuntatykki, mutta koska tykki oli riittämätön, se vaihdettiin voimakkaampaan tšekkoslovakialaiseen 47 mm tykkiin. Vaunu oli helposti suunniteltu, siinä oli Panzerkampfwagen I:n alusta ja tykki ohuen panssarin suojaama, joka oli avoinna sivulta ja takaa.

## Taistelussa

1940-luvun alussa tykki pystyi tuhoamaan suurimman osan kaikista panssarivaunuista ja sitä käytettiin pohjois-Afrikassa ja operaatio Barbarossan alussa, missä huomattiin, että siinä oli huono suoja ja tykin teho laski raskaampia panssarivaunuja vastaan ja se vedettiin pois rintamakäytöstä, kun saatiin parempia panssarivaunuja. Sitä käytettiin myöhemmin Balkanilla partisaaneja vastaan.

Itärintamalla vaunulta otettiin tykki pois ja alustaa käytettiin erilaisiin kuljetuksiin. Pieni määrä oli käytössä vuonna 1944. 132 vaunua rakennettiin.

## Lähteet
*
Kobolttipyöröpää

**Kobolttipyöröpää** (*Assessor macneilli*) on pyöröpäihin kuuluva kalalaji.

## Koko ja ulkonäkö
Kobolttipyöröpää kasvaa noin 7&nbsp;cm pitkäksi.  Se on väriltään koboltinsininen.

## Alkuperä
Kobolttipyöröpää elää luonnossa Korallimerellä. 

## Käyttäytyminen
Kobolttipyöröpää on rauhallinen ja  sopii riutta-akvaarioon. Uros valtaa reviirin, ja siksi kaksi urosta ei yleensä sovi samaan akvaarioon. Luonnossa ne elävät jopa sadan yksilön parvissa. Se viihtyy parhaiten altaassa, jossa on piilopaikkoja: luolia ja koloja.

## Ravinto
Kobolttipyöröpäät syövät lihapitoista ruokaa, ja tarvitsevat mielellään kaksi ruokintakertaa päivässä.

## Lähteet

## Aiheesta muualla
*
Marta Eggerth

**Marta Eggerth** (17. huhtikuuta 1912 Budapest, Itävalta-Unkari – 26. joulukuuta 2013 Rye, New York) oli unkarilaissyntyinen, Yhdysvaltain kansalaisuuden saanut laulaja ja näyttelijä. Hän aloitti laulamisen 11-vuotiaana ja sai menestystä jo nuorena, mutta joutui vuonna 1938 pakenemaan miehensä, kollega Jan Kiepuran kanssa Euroopasta (molemmilla oli juutalaiset äidit).

Eggerth teki Yhdysvaltoihin asetuttuaan useita rooleja Metro-Goldwyn-Mayerille. Kun sopimusta ei uusittu, hän muutti Kiepuran kanssa New Yorkiin ja kasvatti kaksi poikaa. Hänen elokuviinsa kuuluvat *Zauber* (1937), *Sittenkin sankari* (1942) ja *Tässä tulen minä!* (1943).

Marta Eggerth vieraili Suomessa kesäkuussa 1939 ja piti konsertin Messuhallissa.

Eggerth oli näyttelijänä aktiivinen pääosin 1930- ja 1950-lukujen välisenä aikana. Hän oli Yhdysvaltain kansalainen 1950-luvulta ja jäi leskeksi 1966. Hän oli tunnettu operetin puolestapuhuja ja asui New Yorkin Ryessa. Hän piti konsertteja vielä 2000-luvulla.

## Lähteet

## Aiheesta muualla

* "Mein Herz ruft nach Dir, Marta Eggerth!" Näin laulaen valloitti Kiepura Martan. Laulajatar-filmitähellä tungokseen asti vastaanottajia, Helsingin Sanomat, 18.06.1939, nro 161, s. 13, Kansalliskirjaston digitaaliset aineistot
Joss Ackland

**Sidney Edmond Jocelyn ”Joss” Ackland** (29. helmikuuta 1928 – 19. marraskuuta 2023) oli englantilainen näyttelijä, jolla oli uransa aikana yli 130 elokuvaroolia. 

Ackland syntyi Lontoon North Kensingtonissa ja opiskeli Central School of Speech and Dramassa. Hän esiintyi myös televisiossa, muun muassa televisioelokuvassa *[[Shadowlands]]* (1985). Hänet nähdään myös Pet Shop Boysin elokuvassa *[[It Couldn't Happen Here]]* (1988) sekä ”Always on My Mind” -kappaleen musiikkivideolla. 

Ackland ja hänen vaimonsa Rosemary olivat naimisissa 51 vuotta ennen kuin vaimo sairastui ja kuoli motoneuronitautiin vuonna 2002. Parilla oli seitsemän yhteistä lasta. Myös Rosemary oli näyttelijä. Vuoden 2001 haastattelussa BBC:lle Ackland myönsi joutuneensa tekemään joitakin ”kammottavia elokuvia” työnarkomanian johdosta.

Muutamia Acklandin elokuvia ovat *[[Kuninkaan miekkamies]]* (1975), *[[Salajuoni]]* (1988), *[[Tappava ase 2]]* (1989), *[[Billin ja Tedin maailma]]* (1991), *[[Kauneuden kohde]]* (1991) ja *[[Vuodet Picasson kanssa]]* (1996).

## Lähteet

## Aiheesta muualla
*
Saksan kansallisdemokraattinen puolue

**Saksan kansallisdemokraattinen puolue - kansanunioni** (, lyh. **NPD**) on puolue Saksassa. Se perustettiin 1964 Saksan valtakunnanpuolueen () seuraajaksi.

Saksan kansallisdemokraattinen puolue yhdistyi 1. tammikuuta 2011 Saksan kansanunionin (, lyh. DVU) kanssa. Samalla puolueen viralliseksi nimeksi päätettiin ottaa Saksan kansallisdemokraattinen puolue - kansanunioni.

1960-luvulla tehtiin useita yrityksiä julistaa NPD kansallissosialistisen puolueen seuraajaksi ja kieltää se Länsi-Saksan lain perusteella. Viimeisin yritys kieltää puolue tapahtui elokuun 2000 äärioikeiston väkivalta-aallon jälkeen. Yritys epäonnistui korkeimman oikeuden hylätessä päätöksen, sillä monet puolueen kansallisista ja aluejohtajista olivat Saksan kotimaan tiedustelupalvelun agentteja. Tämä herätti epäilyjä, että he toimivat provokaattoreina.

Puolue ei ole koskaan saanut yli 5&nbsp;% äänistä saadakseen edustajia liittovaltion parlamenttiin. Vuoden 2005 liittovaltion vaaleissa vaaleissa NPD sai 1,6&nbsp;% äänistä. Puolue on kuitenkin ollut edustettuna osavaltioparlamenteissa. Vuoden 2004 vaaleissa se sai 9,2&nbsp;% äänistä ja 12 edustajaa Saksin osavaltion parlamenttiin. Sillä on edustajia myös Brandenburgissa. Mecklenburg-Vorpommernin osavaltiovaaleissa 17. syyskuuta 2006 NPD sai 7,3&nbsp;% äänistä.

## Puheenjohtajat
* Friedrich Thielen (1964–1967)
* Adolf von Thadden (1967–1971)
* Martin Mussgnug (1971–1990)
* Günter Deckert (1991–1996)
* Udo Voigt (1996–2011)
* Holger Apfel (2011–2013)
* Udo Pastörs (2013–2014)
* Frank Franz (2014–)

## Lähteet
* Rise of German Right-Wing Party Evokes Ghosts of Past (Spiegel)
* Germany considers ban on far-right party  (CNN; 20.11.2000)
* German far-right ban supported  (CNN 10.11.2000)
* Court Rejects Ban Of Far-Right Party (New York Times)

### Viitteet

## Aiheesta muualla
Ken Nelson (1911)

**Ken Nelson** (19. tammikuuta 1911 Caledonia, Minnesota – 6. tammikuuta 2008 Somis, Kalifornia) oli yhdysvaltalainen musiikkialan taustavaikuttaja. Hän toimi Capitol Recordsin country- ja westernosaston johtajana vuosina 1951–1971.

Nelson teki radiodebyyttinsä laulajana vuonna 1925. Teini-ikänsä vuosina hän vaikutti lukuisissa yhtyeissä ja teki muun muassa yhteistyötä Lee Gilletten kanssa. Gillette tutustutti Nelsonin Kaliforniaan, ja tämä sai jo pian merkittävän aseman yhdessä Yhdysvaltain tärkeimmistä levy-yhtiöistä. Hän vetäytyi 1976 ja kuoli Kaliforniassa hieman ennen kuin olisi täyttänyt 97 vuotta. 

Nelsonin panosta countrymusiikkikulttuuriin hänen Capitol-vuosinaan pidetään niin merkittävänä, että hänelle myönnettiin vuonna 2001 paikka Country Music Hall of Famesta, jonka iäkkäin elossa oleva jäsen hän ennen kuolemaansa oli. Hän toimi tuottajana muiden muassa Merle Travisille, Hank Thompsonille, Jean Shepardille, Merle Haggardille, Roy Clarkille, Buck Owensille ja Freddie Hartille ja kiinnitti levy-yhtiöön useita arvostettuja muusikoita.

## Lähteet
* Ken Nelsonin esittely Allmusic.comissa
Taivalkosken kirkko

**Taivalkosken kirkko** on Taivalkosken seurakunnan toinen kirkko. Taivalkosken kirkonkylässä sijaitsevan kirkon on suunnitellut arkkitehti Kauno Kallio vuonna 1932. Kirkon vihki elokuussa 1933 silloinen Oulun tuomiorovasti Juho Mannermaa. Hänestä tuli myöhemmin Oulun hiippakunnan piispa. Tyyliltään uusklassisessa kirkossa on noin 400 istumapaikkaa.

Kirkon alttaritaulun *Jeesus Getsemanessa* on maalannut taiteilija Väinö Tiger. Alttaritaulu on vuodelta 1934. Ensimmäiset Kangasalan urkutehtaan valmistamat urut saatiin vuonna 1938, nykyiset urut on valmistanut Tuomen urkutehdas vuonna 1990.

## Lähteet

## Aiheesta muualla
* Taivalkosken kirkko
Carsten Jancker

**Carsten Jancker** (s. 28. elokuuta 1974 Grevesmühlen, Itä-Saksa) on saksalainen jalkapalloilija. Isokokoisen Janckerin pelipaikka oli hyökkääjä.

Jancker debytoi Saksan Bundesliigassa FC Kölnin paidassa 1993. Vuonna 1995 hän siirtyi Itävaltaan Rapid Wieniin, jossa hän muun muassa teki seitsemän maalia Cup-voittajien cupissa ollen turnauksen paras maalintekijä. Jancker ehti edustaa Rapidia vain kauden verran ennen siirtymistään Bayern Müncheniin. Siellä hän voitti neljä kertaa Bundesliigan mestaruuden ja kerran Mestarien liigan. Jancker nousi Bayernin aikana myös maajoukkueeseen.

Vuonna 2002 Jancker siirtyi Italian Serie A -seura Udineseen. Siellä hän floppasi kuitenkin pahasti tehden vain kaksi liigamaalia kahden kauden aikana. Vuonna 2004 Jancker palasi Saksaan Kaiserslauterniin. Seuran pudottua 1. Bundesliigasta Jancker siirtyi Kiinaan Shanghai Shenhuan joukkueeseen toukokuussa 2006. Saman vuoden lokakuussa hän kuitenkin jätti seuran siirtyen Itävallan Bundesliigan SV Mattersburgiin talven 2007 siirtoikkunassa.

Maajoukkueessa Jancker debytoi lokakuussa 1998 Moldovaa vastaan. Hän edusti maataan vuoden 2000 EM-kilpailuissa sekä vuoden 2002 MM-kilpailuissa. Pian tuon turnauksen jälkeen Jancker kuitenkin putosi maajoukkueringistä. Hän pelasi 33 maaottelua ja teki niissä kymmenen maalia vuosina 1998–2002.

## Lähteet
Koblenzin päärautatieasema

**Koblenzin päärautatieasema** (, lyh. *Koblenz Hbf*) on päärautatieasema Koblenzin kaupungissa, Saksan Rheinland-Pfalzin osavaltiossa. Se on yksi rautatieliikenteen solmukohdista Rein–Mosel–Lahn-alueella. Asema avattiin 1. toukokuuta vuonna 1902 ja sen on suunnitellut rautatieasemiin erikoistunut arkkitehti Fritz Klingholz. Matkustajia seitsemän raidetta omaavalla asemalla on päivittäin noin 40 000.

## Aiheesta muualla

* Tietoa Koblenzin päärautatieasemasta Bahnhof.de-sivustolla
Darjeeling Himalayan Railway

**Darjeeling Himalayan Railway** on Indian Railways -rautatieyhtiön kapearaiteinen rautatie Siligurista Darjeelingiin Länsi-Bengalin osavaltiossa Intiassa.

Rata on yhteensä 88,48 kilometriä pitkä ja sen varrella on päätepysäkkien lisäksi 11 rautatieasemaa, joista 2&nbsp;258 metrin korkeudessa oleva Ghum on radan korkeimmalla ja maailman toiseksi korkeimmalla sijaitseva rautatieasema. Rautatie kulkee vuoristoisessa maastossa ja sille ovat tyypillisiä monet tiukat kurvit – 73&nbsp;prosenttia koko radan pituudesta koostuukin mutkista.

Darjeelingin rautatie valittiin Unescon maailmanperintöluetteloon vuonna 1999 toisena rautatienä Itävallan Semmeringin rautatien jälkeen. Nykyään Darjeelingin rautatie muodostaa maailmanperintökohteen yhdessä toisen Intian vuoristorautatien Nilgiri Mountain Railwayn kanssa.

## Historia

Normaalilevyinen rautatie Siliguriin Kalkutasta valmistui vuonna 1878. Himalajan juurella sijaitseva Siliguri oli yhdistetty Darjeelingiin tiellä, jota pitkin hevosten vetämät vaunut kulkivat. Teeteollisuus oli jo tuolloin noussut merkittäväksi tekijäksi Darjeelingin alueella ja tie ei olisi pystynyt selviämään kasvavasta liikenteestä.

Eastern Bengal Railway Companyn asiamies Franlin Prestige lähestyi hallitusta ja ehdotti rautatien rakentamista Darjeelingiin. Ehdotus hyväksyttiin vuonna 1879, kun Bengalin varakuveröörin Ashley Edenin muodostama komitea oli antanut positiivisen mielipiteen asiasta. Rautatien rakennustyöt aloitettiin jo samana vuonna. Noin 51 kilometrin pituinen osuus Siligurista Kurseongiin avattiin 23. elokuuta 1880 ja koko radan viralliset avajaiset olivat 4. heinäkuuta 1881. Myöhemmin rataan on tehty monia muutoksia sen kaltevuuden helpottamiseksi.

Huolimatta luonnonmullistuksista, kuten vuoden 1897 maanjäristyksestä ja vuoden 1899 syklonista, Darjeelingin rautatie jatkoi kehittymistään uusilla radan laajennuksilla ja matkustaja- sekä rahtimäärät kasvoivat jatkuvasti. Myöhemmin bussiliikenteestä tuli kuitenkin vakavasti otettava kilpailija rautatielle. Toisen maailmansodan aikana rautatie oli merkittävä sotilaiden ja varusteiden kuljettamisessa Darjeelingin ja Ghumin ympäristöön.

Intian itsenäistymisen jälkeen rautatie sulautettiin Indian Railwaysiin. Vuonna 1962 rataa pidennettiin kuudella kilometrillä New Jalpaiguriin, jossa se yhdistettiin uuteen leveäraiteiseen rautatiehen.

## Lähteet

## Aiheesta muualla

*Darjeelingin ja Nilgirin vuoristorautatiet UNESCOn sivuilla  
*Virtuaalinen kierros Darjeelingin rautatiehen  
*Darjeeling Himalayan Railway
Saksan Grand Prix 1996

**Saksan Grand Prix 1996** oli Formula 1 -sarjan historian 592. osakilpailu, joka ajettiin Hockenheimringilla 28. heinäkuuta 1996. Kilpailun voitti Damon Hill ja samalla vankisti johtoaan kuljettajien MM-sarjassa, kun lähin uhkaaja Jacques Villeneuve jäi kolmanneksi.

Kilpailu oli Renault'n juhlaa, kun moottoreilla ajettiin kolmoisvoittoon. Neloisvoittonkin olisi ollut mahdollisuus, mutta kilpailua johtaneen Gerhard Bergerin Benettonin auton moottori rikkoontui vain kolme kierrosta ennen maalia.

## Aika-ajo

## Kilpailun tulokset

## Muuta

*Giovanni Lavaggi sai Giancarlo Fisichellan paikan Minardilta

### Merkkipaaluja

*20. Hockenheimringilla järjestetty MM-osakilpailu
*Damon Hillin 20. Grand Prix voitto
*Renault varmisti viidennen mestaruuden moottorinvalmistaja

### Johtokierrokset

### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Ekchuah

**Ekchuah** ("musta sotapäällikkö") oli mayojen mytologiassa raivokas ja väkivaltainen sodan jumala ja taistelussa kaatuneiden jumala. Hän oli myös kauppiaiden jumala, joka kantoi kauppasäkkiä mukanaan. Kuvissa hänet esitettiin tummaihoisena miehenä, jolla oli lerppuva alahuuli ja pitkä skorpionin häntä. Tieteellisessä kirjallisuudessa häntä kutsutaan myös nimellä **Jumala M**.

## Lähteet
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
FC Red Bull Salzburg

**FC Red Bull Salzburg** on itävaltalainen jalkapalloseura Salzburgista. SV Casino Salzburgina seura voitti kolme Itävallan mestaruutta ja selviytyi UEFA Cupin loppuotteluun 1993–1994. Salzburg hävisi finaalissa italialaisseura FC Internazionale Milanolle yhteismaalein 0–2.

Salzburg sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 42.

## Historia

Seura perustettiin vuonna 1933 nimellä **SV Austria Salzburg**. 45 vuotta myöhemmin nimeksi vaihtui **SV Casino Salzburg** ja vuonna 1997 **SV Wüstenrot Salzburg**.

Vuonna 2005 energiajuomayhtiö Red Bull osti seuran ja vaihtoi nimen muotoon FC Red Bull Salzburg.

Kesäkuuhun 2017 mennessä Red Bull luopui muodollisesti omistuksestaan, koska Euroopan jalkapalloliitto Uefa kielsi kahden saman omistajan seuran osallistumisen Mestarien liigaan yhtäaikaisesti. Energiajuomayhtiö päätti muuttaa rooliaan nimellisesti sponsoriksi, sillä se halusi mahdollistaa saksalaisseura RB Leipzigin osallistumisen turnaukseen. Jos Red Bull olisi jatkanut Salzburgin omistajana, Leipzig olisi joutunut luovuttamaan Mestarien liigan paikkansa Salzburgille Itävallan mestarina.

## Saavutukset

* Itävallan mestaruus (17): 1994, 1995, 1997, 2007, 2009, 2010, 2012, 2014, 2015, 2016, 2017, 2018, 2019, 2020, 2021, 2022, 2023
* Itävallan cup (9): 2012, 2014, 2015, 2016, 2017, 2019, 2020, 2021, 2022
* UEFA Cupin finaalissa 1994

## Entisiä päävalmentajia
* 1991–1995  Otto Barić
* 1995–1996  Hermann Stessl
* 1996–1998  Heribert Weber
* 1998–2000  Hans Krankl
* 2000  Miroslav Polak
* 2000–2001  Hans Backe
* 2001–2003  Lars Søndergaard
* 2004  Walter Hörmann
* 2004–2005  Peter Assion
* 2005  Manfred Linzmaier
* 2005–2006  Kurt Jara
* 2006–2007  Lothar Matthäus
* 2007–2008  Giovanni Trapattoni
* 2008–2009  Co Adriaanse
* 2009–2011  Huub Stevens
* 2011–2012  Ricardo Moniz
* 2012–2014  Roger Schmidt
* 2014–2015  Adi Hütter
* 2015  Peter Zeidler
* 2016–2017  Óscar García Junyent
* 2017–2019  Marco Rose
* 2019–2021  Jesse Marsch
* 2021–2023  Matthias Jaissle
* 2023–2024  Gerhard Struber
* 2024  Pepijn Lijnders

## Lähteet

## Aiheesta muualla

*Virallinen kotisivusto   (englanniksi)
Sinikurkkumaluri

**Sinikurkkumaluri** (*Malurus cyaneus*) on australialainen malurien heimoon kuuluva varpuslintu.

## Koko ja ulkonäkö
Linnun pituus on 13–14&nbsp;cm ja paino noin 10&nbsp;g. Juhlapukuinen koiras on huomiota herättävän värikäs: päässä ja yläselässä on turkoosia, rinnassa ja pyrstössä kirkkaan tummansinistä ja mustaa, vatsa on valkoinen ja siivet ruskeat. Naaras on päältä ruskea ja alapuolelta likaisen valkoinen. Nokka on hiukan alaspäin käyrä ja pitkä pyrstö sojottaa usein pystyssä. Koiraan nokka on musta kaikissa puvuissa, naaraan ruskea. Liikkuvat usein pienissä parvissa.

## Esiintyminen
Australian kaakkoisosat ja Tasmania. Laji on monin paikoin hyvin runsas ja kanta on elinvoimainen.

## Elinympäristö
Vaatimaton elinympäristönsä suhteen, sillä lajille kelpaavat kaikenlaiset matalakasvuiset pensaikot ja tiheiköt niin autiomaassa kuin puutarhoissa.

## Lisääntyminen
Soidinaikana koiras voi keräillä keltaisia lehtiä ja esitellä niitä naaraalle. Laji on moniavioinen. Niin koiraalla kuin naaraalla voi olla useita parittelukumppaneita. 
Kupolimainen, ruohoista kudottu pesä on matalalla heinikossa tai pensaassa. Kulkuaukko on pesän yläosan sivulla. Munia on 3 tai 4. Pesyeitä on kauden aikana 3 tai 4. Aikaisten pesyeiden varttuneet poikaset auttavat emoja seuraavien pesyeiden hoidossa.

## Ravinto
Pienet selkärangattomat.

## Lähteet
* Alderton, David & Barrett, Peter 2006: Birds of the World. – Southwater. Kiina.
* Takapihan lintuja
* ITIS: Malurus cyaneus 

### Viitteet
Trevor Bentham

**Trevor Bentham** (11. lokakuuta 1943 – 19. lokakuuta 2025) oli englantilainen elokuvakäsikirjoittaja, jonka tunnetuimpiin töihin kuuluu muun muassa H. E. Batesin romaaniin perustuva *[[Kuukausi järvellä]]* (*A Month by the Lake*, 1995). Bentham on avoimesti homoseksuaali ja eli 22 vuotta kuuluisan näyttelijä sir Nigel Hawthornen kanssa. Hawthorne kuoli vuonna 2001.

Bentham sai vuonna 1997 tietää potevansa äidin puolelta perimäänsä lihasdystrofiaa.  

## Lähteet

## Aiheesta muualla
*
Väestönsuojelu

**Väestönsuojelulla** tarkoitetaan ihmisten ja omaisuuden suojaamista ja pelastustoimintaa poikkeusoloissa sekä niihin varautumista. Väestönsuojelusta käytetään lyhennettä VSS, joka muodostuu sanoista väestön siviilisuojelu (Aakko, K. ym. 2017). Väestönsuojeluun varaudutaan muun muassa poikkeusoloja koskevalla suunnittelulla ja koulutuksella, väestönsuojia rakentamalla, varautumalla väestön evakuointeihin, pelastustoimintaan ja ensiapuun sekä johtamis-, valvonta- ja hälytysjärjestelmien ylläpidolla. 

Suomen ensimmäinen väestönsuojelulaki tuli voimaan talvisodan edellä vuonna 1939 ja se kumottiin uudella lailla vuonna 1958.

Pelastamiseen, raivaukseen, puhdistus- ja tiedustelutoimintaan liittyvät tehtävät kuuluvat Suomessa pelastustoimen vastuulle. 
Pelastustoimi myös johtaa omatoimista varautumista eli rakennusten omistajien vastuulla olevaa suojelutoimintaa. Kuntien eri toimialat vastaavat osaltaan väestönsuojelussa tarvittavasta väestön terveydenhullosta, muonituksesta ja muusta huollosta. 

Väestönsuojelusta on säädetty pelastuslaissa sekä valmiuslaissa. Nykyisin voimassa oleva pelastuslaki, jota täydentää pelastusasetus, on vuodelta 2011 ja valmiuslaki vuodelta 2012.

Suomessa Pelastus- ja varautumiskoulutusta järjestää valtion ylläpitämä Pelastusopisto Kuopiossa.

## Katso myös
* Kotivara

## Kirjallisuutta
* 
*Aakko, K. ym. Väestön suojaamisen käsikirja.Tallinna: Tietosanoma. 2017.

## Aiheesta muualla

*Valmiuslaki (1552/2011) 01.03.2012 voimaan astunut valmiuslaki.
*Pelastuslaki (379/2011) 29.4.2011 voimaan astunut pelastuslaki.
*Pelastusopisto
*Pelastustoimi Sisäministeriö/pelastusosasto
*Suomen pelastusalan keskusjärjestö ry
*Väestönsuojelusäätiö sr
Chayito Valdez

**María del Rosario Valdez Campos** eli **Chayito Valdez** (28. toukokuuta 1945 Guasave, Sinaloa – 20. kesäkuuta 2016 San Diego, Kalifornia) oli meksikolainen näyttelijä ja meksikolaisen kansanmusiikin laulaja. Hän muutti Los Angelesiin 1982 ja sai Yhdysvaltain kansalaisuuden. 17. syyskuuta 1985 hän vammautui auto-onnettomuudessa ja joutui pyörätuoliin, mutta kykeni pitkän kuntoutuksen jälkeen jatkamaan esiintymisiään. Kesäkuussa 2003 hän kuitenkin sai aivoverenvuodon, joka vei hänet 50 päiväksi koomaan. Hän oli hoidettavana Chula Vistassa pysyvässä vegetatiivisessa tilassa.

## Lähteet
HLBTQ

**HLBTQ** tai lyhyemmin **HLBT** (englanniksi **LGBTQ**) on seksuaali- ja sukupuolivähemmistöistä käytetty kirjainlyhenne. Kirjaimet tulevat sanoista homo, lesbo, biseksuaali, transsukupuolinen, queer.

HLBTQ-lyhenteestä on käytössä lukuisia eri versioita. Variaatioita on olemassa enemmän englannin kuin suomen kielellä, ja niistä eniten käytetty sekä parhaiten tunnettu on englanninkielinen LGBT (engl. sanoista *lesbian*, *gay*, *bisexual*, *transgender*).

Intiassa noin 10 prosenttia väestöstä identifioituu HLBTQ-joukkoon.

## Muunnelmia

Pidemmillä kirjainyhdistelmillä yritetään ottaa huomioon sateenkaari-identiteettien moninaisuus. Myös plusmerkki lyhenteen lopussa (esimerkiksi LGBT+) viittaa kaikkiin niihin sukupuoli- ja seksuaalivähemmistöihin, jotka lyhenteessä jäävät muuten mainitsematta.

Kirjainlyhenteen pidempiä versioita ovat esimerkiksi

* HLBTIQ (homo, lesbo, bi, trans, intersukupuolisuus, queer)
* LGBTQIA (lesbo, homo (gay), bi, trans, queer, intersukupuolisuus, aseksuaalisuus)
* LGBTQQIP2SA (lesbo, homo, bi, trans, identiteettiään pohtiva (engl. questioning), queer, intersukupuolisuus, panseksuaalisuus, kaksihenkinen, aseksuaali)

Kirjainlyhenteestä on olemassa myös versioita, joissa yksi A-kirjaimista viittaa sanaan liittolainen (engl. *ally)*. Liittolainen tarkoittaa LGBTQ+ ihmisten tukijaa, joka ei itse kuulu kyseiseen vähemmistöön. Liittolaisten maininta kirjainlyhenteessä on kuitenkin herättänyt vähemmistön keskuudessa ristiriitaisuutta. Liittolaiset eivät ole osa seksuaali- ja sukupuolivähemmistöä, joten heihin viittaaminen sekä heille kirjainnipussa tilan tekeminen koetaan itse vähemmistöön kuuluvien keskuudessa usein kyseenalaiseksi.

## Lähteet

## Aiheesta muualla

*
Tauno Timoska

**Tauno Johannes Timoska** (5. huhtikuuta 1932 Turku – 15. kesäkuuta 2022 Helsinki) oli suomalainen jääpalloilija ja maahockeypelaaja.

Helsingin 1952 olympiakisoissa Tauno Timoska oli mukana Suomen maahockeyjoukkueessa, joka karsiutui ensimmäisellä kierroksella.

Jääpalloilijana Timoska sai MM-kisoissa hopeaa 1957 ja pronssia 1961. Hän teki jääpallon MM-kisojen kaikkien aikojen ensimmäisen maalin 28. helmikuuta 1957. Maaotteluissa hän pelasi hyökkääjänä 32 kertaa ja teki niissä 29 maalia. SM-sarjan maalikuninkuuden hän voitti neljästi.

## Saavutuksia

### Jääpallossa
* MM-hopeaa 1957
* MM-pronssia 1961
* SM-kultaa 1958 ja 1959 (Käpylän Urheilu-Veikot)
* SM-hopeaa 1956 ja 1961 (Käpylän Urheilu-Veikot)
* SM-pronssia 1957, 1960 ja 1962 (Käpylän Urheilu-Veikot)
* 32 maaottelua (29 maalia)

### Maahockeyssa

* Olympiaedustaja 1952
* SM-kultaa 1953, 1955–57, 1961, 1963–65 ja 1969 (Nuijamiehet)
* 3 maaottelua

## Lähteet
* 

### Viitteet

 
## Aiheesta muualla
*Tauno Timoskan muistokirjoitus Helsingin Sanomissa
Kattis Ahlström

**Katarina Sofie ”Kattis” Ahlström** (9. kesäkuuta 1966 Göteborg) on ruotsalainen toimittaja ja TV-juontaja. Hän juonsi yhdessä Anders Lundin kanssa vuoden 2000 Eurovision laulukilpailussa Tukholmassa. Hän toimi Ruotsin pisteidenlukijana 2003 Eurovision laulukilpailussa. Vuonna 2009 hän emännöi TV4 Plusin talk show -ohjelmaa ”Kattis & Company”.
Anthony Mann

**Anthony Mann** (oik. **Emil Anton Bundmann**) (30. kesäkuuta 1906 San Diego, Kalifornia – 29. huhtikuuta 1967 Berliini, Saksa) oli yhdysvaltalainen näyttelijä ja elokuvaohjaaja. Mann sai Golden Globe -ehdokkuuden *[[El Cid – kuninkaan soturi]]* -elokuvasta.  Hän kuoli sydänkohtaukseen Berliinissä 1967.

## Filmografia

* *[[Dr. Broadway]]* (1942)
* *[[Suuri Flamarion]]* (1945)
* *[[Desperate (elokuva)|Desperate]]* (1947)
* *[[Railroaded!]]* (1947)
* *[[T-Men]]* (1947)
* *[[Raw Deal (1948 elokuva)|Raw Deal]]* (1948)
* *[[He Walked by Night]]* (1948)
* *[[Follow Me Quietly]]* (1949) *ohjaajana*
* *[[Reign of Terror]]* (1949)
* *[[Kuoleman raja]]* (1949)
* *[[Paholaisen portti (vuoden 1950 elokuva)|Paholaisen portti]]* (1950)
* *[[Side Street]]* (1950)
* *[[Winchester '73 – kohtalon ase]]* (1950)
* *[[The Furies (elokuva)|The Furies]]* (1950)
* *[[The Tall Target]]* (1951)
* *[[Maa vuorten takana]]* (1952)
* *[[Teräskannus]]* (1953)

* *[[Thunder Bay (elokuva)|Thunder Bay]]* (1953)
* *[[The Glenn Miller Story]]* (1953)
* *[[Seikkailijoitten luvattu maa]]* (1954)
* *[[Ilmojen kiitäjät]]* (1955)
* *[[Muukalainen Laramiesta]]* (1955)
* *[[Viimeinen etuvartio]]* (1955)
* *[[Serenade (elokuva)|Serenade]]* (1956)
* *[[Miehet sodassa]]* (1957) *myös tuottajana*
* *[[Hopeatähti (elokuva)]]* (1957)
* *[[God's Little Acre]]* (1958)
* *[[Mies lännestä]]* (1958)
* *[[Cimarron (1960 elokuva)|Cimarron]]* (1960)
* *[[El Cid – kuninkaan soturi]]* (1961)
* *[[Rooman valtakunnan tuho (elokuva)|Rooman valtakunnan tuho]]* (1964)
* *[[Telemarkin sankarit]]* (1965)
* *[[Vakoilija jota kukaan ei halunnut]]* (1968) *myös tuottajana*

## Lähteet

## Aiheesta muualla

* 
* Anthony Mann Hannu Salmen elokuvablogissa
Street Lamp

**Street Lamp** on Sailor–yhtyeen  syyskuussa 1992 julkaistu uusin ja viimeisin alkuperäisjäsenten yhteinen studioäänite. Edellisvuoden *[[Sailor (vuoden 1991 albumi)|Sailor]]* -cd-levy menestyi singlelistoilla kohtalaisesti. *Street Lamp* levyltä julkaistu single *Latino Lover* oli ainoastaan Saksassa listoilla ja parhaimmillaan sijalla 61. Levyn singlejulkaisuja oli myös Suomessa radiosoitossa. Kappale *Precious Form* on äänitetty Phil Pickettin omistamassa studiossa, vaikkakaan sitä ei ole cd-levyn kansitiedoissa mainittu. Yhtyeellä (Serpell, Pickett, Marsh) ja tuottajilla (Kajanus ja Scott) oli myös erimielisyyttä rumpuosuuksien tekemisessä. Joissakin kappaleissa on käytetty ainoastaan rumpukonetta (ohjelmoinut tuottaja Alan Scott), joihin Grant Serpell ei saanut mahdollisuutta osallistua (rumpuosuudet oli jo tehty, kun Serpell saapui studioon?). Kajanus teki kotonaan myös kaikki kappaleiden sovitukset, eikä näin ollen muilla yhtyeen jäsenillä ollut mahdollisuutta osallistua prosessiin, kuten oli aikaisemmilla levyillä tehty.* Under the Moon* on instrumentaalikappale. Levy-yhtiönä oli Saksalainen BMG Ariola Hamburg. Albumi on julkaistu c-kasettina ja CD-levynä (RCA 74321).

## Sailor-yhtye
*Grant Serpell: rummut, lyömäsoittimet, laulu.
*Phil Pickett: basso, kosketinsoittimet, laulu.
*Henry Marsh: piano, kosketinsoittimet, harmonikka, laulu.
*Georg Kajanus: laulu, akustinen kitara, charango, klockwork machinery *When My Ship Comes In*

## CD:n kappaleet
*1. Street Lamp (4:17)
*2. It Takes Two to Tango (3:18)
*3. Who Cares (3:16)
*4. Precious Form (3;46)
*5. Hanan (3:31)
*6. Lovers Blues (3:27)
*7. Latino Lover (4:19)
*8. Marinero (3:11)
*9. Mambo Loco (3:31)
*10. Vera From Veracruz (3:07)
*11. Under the Moon (3:32)
*12. When My Ship Comes In (3:21)

## Singlet
* Latino Lover / Vera From Veracruz / Big Bamboo: (Saksa) - Maxi-CD
* Latino Lover / Vera From Veracruz: (Saksa) - CD-single
* It Takes Two to Tango / Under the Moon / When My Ship Comes In: (Saksa) - Maxi-CD
* It Takes Two to Tango / Under the Moon: (Saksa) - CD-single
* Precious Form / Who Cares / Lovers Blues: (Saksa) - Maxi-CD
* Precious Form / Who Cares: (Saksa) - CD-single

## CD:n tiedot
* Musiikki ja sanoitukset: Georg Kajanus
* Laulusovitukset: Sailor
* Tuottajat: Georg Kajanus ja Alan Scott
* Äänittäjä: Alan Scott
* Miksaaja: Alan Scott (kappaleet 1, 4, 5, 6, 8, 10, 11 ja 12).
* Toimeenpaneva tuottaja: P. McKey
* Lisätuotanto ja uudelleenmiksaus: Bob Cruice, Uli Hagman ja P. McKey (kappaleet 2, 3, 7 ja 9).
* CD:n kansisuunnittelu: Steffan Böhle, Kunstfrei, Hampuri.
* Valokuvaus: Graeme Harris
* Kappaleiden julkaisuoikeudet: K-Works Music Ltd / Melodie Der Welt.
* P. McKey saa erityiskiitoksen Sailorilta.
* Äänitetty Lontoossa Strawberry Hills- ja Livingston studiossa ja Oh Yes studiossa Hampurissa.
* Miksattu Lontoossa, Livingston studiossa ja Oh Yes studiossa Hampurissa.
* The Klockwork-89 suite**: Georg Kajanus

## Lähteet